gl en gl lt gl gl gl es en gl es es gl es es gl gl en es gl gl gl gl gl gl gl en es gl gl gl gl es gl gl gl gl gl es es gl gl es gl gl gl es es pt gl es
“SINBAD” É A PRIMEIRA LONGAMETRAXE DA SERIE “UN MUNDO DE HISTORIAS” | Academia Galega do Audiovisual
Sinbad está baseada na obra ‘Se o vello Sinbad volvese ás Illas’, de Álvaro Cunqueiro, de quen este ano se cumpre o centenario do seu nacemento, e 50 da publicación desta obra, motivo máis que suficiente para homenaxealo con este traballo audiovisual. Así o afirmou Mamen Quintas, produtora executiva da longametraxe e directora xerente de Ficción Producciones, quen afirmou que Sinbad “supón un paso adiante” nesta sexta entrega da serie “Un mundo de historias”, pero nesta ocasión rodada en formato longametraxe. Á rolda de prensa celebrada, asistiron ademais de Mamen Quintas, Fernando Madriñán, director de Programas de TVG; Juan Carlos Fasero, director de AGADIC; Antón Dobao, director e guionista de Sinvad, Xosé Manuel Olveira ‘Pico’, actor que da vida ó personaxe de Sinbad, e Segundo Grandío, compositor  da banda sonora.
Ficción Producciones intentou nesta produción, contratar aos mellores actores e actrices para os papeis requiridos polo guion, cuxa autoría “así como a dirección da longametraxe e a creación da serie completa- é de Antón Dobao. Profesionalidade e entrega emocional guiaron tamén a selección do equipo técnico para cada un dos procesos que require a longametraxe antes de proxectarse en pantalla, unha característica que resalta Mamen Quintas como tónica dos equipos desta empresa, “porque non só conta a técnica, senón tamén o corazón que se pon nas cousas”.
Do total do orzamento, 350.000 € foron produto do apoio á produción recibido en 2010 pola Axencia Galega de Industrias Culturais, AGADIC, e 275.000 foron o resultado do contrato asinado con TVG, cantidade na que se inclúen os dereitos e coprodución da película. O resto, achegouno a Produtora.
Pola súa parte, tanto Fernando Madriñán como Juan Carlos Fasero, referíronse a esta longametraxe como un produto galego de grandes espectativas, e o desexo e aposta pola emisión e distribución que permita difundir a obra, tanto dentro coma fóra de Galicia.
O seu director e guionista, Antón Dobao, contou por que SINBAD e non outra obra de Cunqueiro, afirmando que “tratábase de adaptar a Cunqueiro; despois, seleccionar a obra, e ‘Se o Vello Sinbad…’ ofrece a posibilidade de reflexionar sobre os asuntos que caracteriza a obra literaria de Cunqueiro: os límites, se os houbese, entre o real e o imaxinario. A adaptación cinematográfica explora esa posibilidade”. Para Dobao, “hai máis obras de Cunqueiro esperando a ser adaptadas”, e non descarta volver a Don Álvaro.
Continuando o afirmado por Mamen Quintas, Dobao dixo que Un Mundo de Historias vai cubrindo etapas. “Arrincou en formato miniserie; despois elaboramos cinco películas para tv –tv movies-; e agora, tocaba a longametraxe. Creo que hoxe, no mercado televisivo actual, o formato tv movie non é rendible. É demasiado esforzo para un produto que acaba diluíndose nuns poucos pases de tv. É necesario que en Galicia vaiamos a produtos que poidan ter percorridos máis amplos, desde as salas de cine á emisión en tv, pasando pola explotación en internet, DVD, BlueRay, etc”.
Para Antón Dobao, o máis destacable da rodaxe foi “o marabilloso traballo dun equipo técnico e artístico dunha gran profesionalidade, dun enorme compromiso, e dunha calidade fóra de calquera dúbida”. E sobre o orzamento da longametraxe dixo que “as limitacións económicas non afectan ao que se quere contar, pero sí a como se quere contar. É inevitable xa que logo, que en certos detalles exista sempre algo que botamos en falta logo de rodar xa a película”. Dobao afirmou que “esta é unha historia común, de xente común, o que converte a SINBAD en extraordinaria, e a iso contribúen Cunqueiro, os actores… o que permitirá que a conexión co público sexa moi estreita”.
Amor, amizade, imaxinación, intelixencia, lealdade… son algúns dos elementos que para o director e guionista, ponse en xogo nesta película de personaxes. A súa aposta por SINBAD lévao a afirmar que “sigo considerando fundamental, e unha marca de calidade deste proxecto que nace e se desenvolve  en TVG, os tres eixos que conectan todos os produtos elaborados para UN MUNDO DE HISTORIAS: a literatura galega, a lingua galega e os actores e equipo técnico galegos. É a nosa forma de contribuír a pór en valor un campo audiovisual galego, autónomo, identificado como tal en Galicia e fóra de Galicia”.
Xosé Manuel Olveira ‘Pico’
Para o actor que dá vida na pantalla a SINBAD, Xosé Manuel Olveira “Pico”, “a rodaxe foi para min moi relaxado, a pesar da cantidade de texto que tiña. As paraxes de Corrubedo e os espectaculares arredores, así como o tempo, axudounos. De certo -afirma- foron unha especie de vacacións, aínda que traballando moito. Foi un pracer interpretar a SINBAD, un personaxe fantástico dun dos mellores escritores deste país, e para min un dos mellores fabuladores da literatura mundial. Eu, ademais, xa tivera a sorte de interpretar a Sinbad fai anos, en teatro, co Centro Dramático Galego, así que o personaxe érame moi familiar”.
Di “Pico” que “cando sexa maior, gustaríame ser un pouco como SINBAD, vivir neses mundos imaxinarios ou reais, pero sempre fantásticos, proque este que nos tocou vivir non me gusta nada. De calquera forma, sempre queda a maxia de contar e transmitir eses mundos fantásticos ás xeracións vindeiras”. Concluíu botando man dos desexos, os seus propios desexos, convencido de que “chegaremos ás Illas Cotovías polo Estreito de Miraquenbén, comeremos anguía cavorco, falaremos cos peixes papagaio, a serea Venadita bicaranos o embigo, poremos no Polo Norte un caravel e seguiremos soñando con Dona Alba… sempre”.
Pola súa banda, o autor da banda sonora, Segundo Grandío, explicou as dúas partes que ten a música da película; por unha banda a adaptación de temas clásicos de rock para ser interpretados por Aldán e a súa banda, e doutra banda, o que é a banda sonora na que aínda están en fase de composición e arranxos.
Queda só cumprir coas aspiracións que a Produtora Executiva anunciou, e que se concretan en algo que xa están a facer: traballar nun circuíto de exhibición, sendo a aspiración que se vexa en toda Galicia e, se é posible, noutras cidades do territorio español. “Temos pechado un circuíto con AGADIC para proxectarse en Centros dependentes da Consellería de Cultura”.
O feito de escoller o concello de Riveira, non foi nada casual, senón produto dunha traballosa procura da mellor contorna, praias abertas, vila pequena e mariñeira, ausencia de feísmos arquitectónicos…. E todo iso atopámolo en Riveira, entre Corrubedo e Palmeira. As secuencias urbanas trasladáronse á contorna de Santiago só por operatividade, e porque se conseguiron os interiores e exteriores que se necesitaban.
Archivos Elegir el mes septiembre 2022 agosto 2022 julio 2022 junio 2022 mayo 2022 abril 2022 marzo 2022 febrero 2022 enero 2022 diciembre 2021 noviembre 2021 octubre 2021 septiembre 2021 agosto 2021 julio 2021 junio 2021 mayo 2021 abril 2021 marzo 2021 febrero 2021 enero 2021 diciembre 2020 noviembre 2020 octubre 2020 septiembre 2020 agosto 2020 julio 2020 junio 2020 mayo 2020 abril 2020 marzo 2020 febrero 2020 enero 2020 diciembre 2019 noviembre 2019 octubre 2019 septiembre 2019 junio 2019 mayo 2019 abril 2019 marzo 2019 febrero 2019 enero 2019 diciembre 2018 noviembre 2018 octubre 2018 septiembre 2018 agosto 2018 junio 2018 mayo 2018 marzo 2018 febrero 2018 enero 2018 diciembre 2017 noviembre 2017 octubre 2017 junio 2017 marzo 2017 febrero 2017 enero 2017 diciembre 2016 noviembre 2016 octubre 2016 septiembre 2016 julio 2016 junio 2016 mayo 2016 abril 2016 marzo 2016 febrero 2016 enero 2016 diciembre 2015 noviembre 2015 octubre 2015 septiembre 2015 julio 2015 junio 2015 mayo 2015 abril 2015 marzo 2015 febrero 2015 enero 2015 diciembre 2014 noviembre 2014 octubre 2014 septiembre 2014 agosto 2014 julio 2014 junio 2014 mayo 2014 abril 2014 marzo 2014 febrero 2014 enero 2014 diciembre 2013 noviembre 2013 octubre 2013 septiembre 2013 agosto 2013 julio 2013 junio 2013 mayo 2013 abril 2013 febrero 2013 enero 2013 diciembre 2012 noviembre 2012 octubre 2012 septiembre 2012 agosto 2012 julio 2012 junio 2012 mayo 2012 abril 2012 marzo 2012 febrero 2012 enero 2012 diciembre 2011 noviembre 2011 octubre 2011 septiembre 2011 agosto 2011 julio 2011 junio 2011 mayo 2011 abril 2011 marzo 2011 febrero 2011 enero 2011 diciembre 2010 noviembre 2010 octubre 2010 septiembre 2010 agosto 2010 julio 2010 junio 2010 mayo 2010 abril 2010 marzo 2010 febrero 2010 enero 2010 diciembre 2009 noviembre 2009 octubre 2009 septiembre 2009 agosto 2009 julio 2009 junio 2009 mayo 2009 abril 2009 marzo 2009 febrero 2009 enero 2009 diciembre 2008 noviembre 2008 octubre 2008 septiembre 2008 agosto 2008 julio 2008 junio 2008 mayo 2008 abril 2008 marzo 2008 febrero 2008 enero 2008 diciembre 2007 noviembre 2007 octubre 2007 julio 2007 junio 2007 mayo 2007 abril 2007 marzo 2007 febrero 2007 enero 2007 diciembre 2006 noviembre 2006 octubre 2006 septiembre 2006 agosto 2006 junio 2006 marzo 2006 febrero 2006 enero 2006 diciembre 2005 noviembre 2005 octubre 2005 septiembre 2005 julio 2005 junio 2005 mayo 2005 abril 2005 marzo 2005 febrero 2005 enero 2005 diciembre 2004 noviembre 2004 septiembre 2004 julio 2004 junio 2004 mayo 2004 diciembre 2001
Centro Ágora, Lugar da Gramela, 17 15010 A Coruña info@academiagalegadoaudiovisual.gal 981 227 701 / 981 208 393
Horario de atención al público: de lunes a viernes de 9:00 a 16:00
Horario de verano (de junio a septiembre): de lunes a jueves de 9.00 a 15.00h
Página web creada por cleventy.com